หุ้นเทคนิคเด่น – บล.เอเซียพลัส
บล.เอเซียพลัส ระบุเทคนิคเช้านี้
18 ส.ค. 2558

SUPER : แนวรับ 1.69 บาท แนวต้าน 1.82 บาท
ประเด็นวิเคราะห์:
– ตั้งแต่เดือน มี.ค. ที่ผ่านมา SUPER เคลื่อนไหวภายใต้กรอบ Downtrend Line S1-R1 โดยตลอด จนกระทั่งวานนี้ ที่ราคาสามารถ Breakout แนวต้านกรอบบนของเส้น R1 ที่บริเวณ 1.72 บาท ขึ้นได้ จนมาปิดที่ 1.74 บาท พร้อมกับ Volume ที่มากกว่าค่าเฉลี่ย 20 วัน อย่างมีนัยฯ
– ขณะที่ MACD ที่เกิดสัญญาณบวกไปตั้งแต่วันที่ 7 ส.ค. ที่ผ่านมา จากการ Breakout แนวต้านตามเส้น b ขึ้นมาได้ โดยหากวันนี้ราคา SUPER สามารถปิดยืนเหนือ 1.77 บาท ขึ้นได้ จะทำให้เกิดสัญญาณบวกเพิ่มเติมจาก MACD ที่สามารถพลิกขึ้นตัดแกน 0 ขึ้นได้ และจากอดีตที่ผ่านมา หากเกิดสัญญาณดังกล่าว SUPER มักจะดีดตัวขึ้นแรงได้เสมอ ทำให้เชื่อว่าราคาจะสามารถปรับตัวขึ้นได้ โดยมีแนวต้านแรกที่ SMA 75 วันที่ 1.82 บาท หากผ่านได้มีแนวต้านถัดไปที่ SMA 200 วัน ที่ 1.90 บาท
– ซื้อ เมื่อราคาผ่านระดับ 1.77 บาท โดยมีเป้าหมายทำกำไรที่ 1.90 บาท และตั้งจุดตัดขาดทุน 2% จากทุน